ΓΡΑΠΤΗ ΕΡΩΤΗΣΗ E-3372/01

υποβολή: Inger Schrling (Verts/ALE) προς το Συμβούλιο

(7 Δεκεμβρίου 2001)

Θέμα: Ενίσχυση για την κτηνοτροφία

Υπάρχουν περιπτώσεις στην Σουηδία — και, κατά πάσα πιθανότητα, σε άλλα κράτη — όπου κτηνοτρόφοι ζήτησαν και επέτυχαν ενίσχυση από την ΕΕ αλλά, εν συνεχεία, δεν φρόντισαν για τα ζώα τους σύμφωνα με τους νόμους και τις προδιαγραφές. Χορηγήθηκε ενίσχυση ακόμα και σε άτομα στα οποία είχε απαγορευθεί να ασκούν τη δραστηριότητα του κτηνοτρόφου επειδή παραμελούσαν παλαιότερα τα ζώα τους.

Η ενίσχυση της ΕΕ για την κτηνοτροφία καταβάλλεται άσχετα εάν παραμελούνται τα ζώα και εάν ο ιδιοκτήτης έχει ή δεν έχει την άδεια να ασκεί τη δραστηριότητα του κτηνοτρόφου. Όσο ο κτηνοτρόφος έχει τα ζώα, η ενίσχυση καταβάλλεται.

Είναι ενήμερο το Συμβούλιο για το πρόβλημα αυτό, και εάν ναι, ποια μέτρα προτίθεται να λάβει για να αντιμετωπίσει το εν λόγω πρόβλημα·

Μήπως το Συμβούλιο εξέτασε ποιο ποσοστό της ενίσχυσης που καταβάλλεται κάθε χρόνο για την εκτροφή ζώων εντός τη ΕΕ χορηγείται σε κτηνοτρόφους που παραμελούν τα ζώα τους·

Απάντηση

(13 Μαΐου 2001)

1. Τα διάφορα καθεστώτα κοινοτικών ενισχύσεων για τους κτηνοτρόφους ρυθμίζονται από τρεις κανονισμούς του Συμβουλίου, ήτοι:

- τον κανονισμό (ΕΚ) αριθ. 1254/1999 σχετικά με την κοινή οργάνωση της αγοράς στον τομέα του βοείου κρέατος(1),

- τον κανονισμό (ΕΚ) αριθ. 2467/1998 σχετικά με την κοινή οργάνωση της αγοράς στον τομέα του αιγείου και του προβείου κρέατος(2). Ο κανονισμός αυτός ωστόσο έχει αντικατασταθεί από την 1η Ιανουαρίου 2002 από τον κανονισμό (ΕΚ) αριθ. 2529/2001 της 19ης Δεκεμβρίου 2001(3),

- τον κανονισμό (ΕΚ) αριθ. 1257/1999 της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(4).

Οι τρεις αυτές νομοθετικές πράξεις του Συμβουλίου αφενός μεν καθορίζουν τους όρους χορήγησης των διαφόρων επιδοτήσεων για τα βοοειδή και τα αιγοπρόβατα, καθώς και τις συμπληρωματικές ενισχύσεις που ενδεχομένως λαμβάνουν οι κτηνοτρόφοι, αφετέρου δε προσδιορίζουν τα κριτήρια επιλεξιμότητας των παραγωγών. Οι κανόνες που είναι αναγκαίοι για την εφαρμογή αυτών των διατάξεων καθορίζονται από την Επιτροπή σύμφωνα με την διαδικασία της Επιτροπής Διαχείρισης.

2. Όπως εξάλλου ασφαλώς γνωρίζει η αξιότιμη κα Βουλευτής, το Συμβούλιο έχει εκδώσει πολλά νομοθετήματα σχετικά με την καλή διαβίωση των ζώων στις κτηνοτροφικές μονάδες [πρβ. οδηγία 98/58/ΕΚ σχετικά με την προστασία των ζώων στα εκτροφεία(5). Προκειμένου μάλιστα για τον ειδικό τομέα των εξαγωγικών επιστροφών, ο προαναφερθείς βασικός κανονισμός βόειο κρέας συνδέει άμεσα τη χορήγηση των επιστροφών αυτών προς την τήρηση των κανόνων καλής διαβίωσης των ζώων.

Πράγματι, το άρθρο 33 παράγραφος 9, τελευταίο εδάφιο, του κανονισμού ορίζει ότι η καταβολή της επιστροφής κατά την εξαγωγή ζώντων ζώωνπόκειται στην τήρηση των διατάξεων της κοινοτικής νομοθεσίας περί καλής διαβίωσης των ζώων, και ειδικότερα περί προστασίας των ζώων κατά την μεταφορά τους.

3. Δεν συνιστά αρμοδιότητα του Συμβουλίου να ελέγχει την εφαρμογή των νομοθετημάτων του από τα κράτη μέλη. Η αρμοδιότητα αυτή, βάσει της Συνθήκης ΕΚ, εμπίπτει στην Επιτροπή, η οποία εξάλλου είναι αρμόδια ναποβάλει στο Συμβούλιο και το Ευρωπαϊκό Κοινοβούλιο τις προτάσεις που κρίνει ότι θα συμπληρώσουν τιςποτιθέμενες ελλείψεις στις οποίες αναφέρεται η αξιότιμη κα βουλευτής.

4. Εξάλλου, το δικαίωμα πρόσβασης στο επάγγελμα εμπίπτει στην αποκλειστική αρμοδιότητα των κρατών μελών, τα οποία οφείλουν κατά συνέπεια να ελέγχουν την σωστή εφαρμογή των ισχυουσών διατάξεων και να επιβάλλουν κυρώσεις σε περίπτωση που διαπιστώνουν οιαδήποτε παράλειψη.

Δενπάρχουν, άλλωστε, στο παρόν στάδιο στατιστικές σχετικά με κτηνοτροφικές ενισχύσεις οι οποίες καταβάλλονται στην Ευρωπαϊκή Ένωση σε κτηνοτρόφους οι οποίοι ενδεχομένως κακομεταχειρίζονται τα ζώα τους.

(1) ΕΕ L 160 της 26.6.1999, σελ. 21.

(2) ΕΕ L 312 της 20.11.1998, σελ. 1.

(3) ΕΕ L 341 της 22.12.2001, σελ. 3.

(4) ΕΕ L 160 της 26.6.1999, σελ. 80.

(5) EE L 221 της 8.8.1998.